section_heading: Prva sezona (2014.)
paragraph_text: Godine 2012. dvojica detektiva Maynard Gilbough (Potts) i Thomas Papania (Kittles) pozivaju dvojicu bivših detektiva državne policije Louisiane, Rustina "Rusta" Cohlea (McConaughey) i Martina "Martyja" Harta (Harrelson), na ispitivanje u vezi njihove istrage o ubojstvu Dore Lange iz 1995. godine. Njih dvojica nisu se vidjela niti razgovarala jedan s drugim još od svađe oko Martinove supruge Maggie Hart (Monaghan) koja se odvila deset godina ranije (2002. godine). Zbog toga što je mnogo podataka u vezi istrage uništeno u uraganu Rita, dvojica detektiva primorana su prisjetiti se vlastite prošlosti dok su bili kolege, svojih osobnih života te istrage ubojstva Dore Lange kao i serije drugih naoko nepovezanih slučajeva, a sve dok na površinu izlaze novi dokazi u vezi s tim da je originalni počinitelj možda još uvijek na slobodi.